|  |
| --- |
| PRILOG 1  PROJEKTNI ZADATAK  Nabava usluge izrade projektno tehničke dokumentacije za adaptaciju prizemlja zgrade B za ugradnju linearnih akceleratora, brahiterapije i CT simulatora u Kliniku za tumore Kliničkog bolničkog centra Sestre milosrdnice    Izradila: Tanja Grilec, mag.ing.arch. Odobrio: prof.dr.sc. Davor Vagić |

# UVOD

Predmet nabave je zgrada za smještaj opreme za prevenciju, dijagnostiku i liječenje osoba oboljelih od raka za potrebe zdravstvenih ustanova na tercijarnoj i sekundarnoj razini zdravstvene zaštite s obvezom edukacije osoblja zdravstvenih ustanova/korisnika za rad s isporučenom opremom, a u svezi s provedbom Nacionalnog strateškog okvira protiv raka do 2030. NN 141/2020 i projekta C5.1. R2-I2 i C5.1. R2-I1 iz Nacionalnog plana oporavka i otpornosti 2021. – 2026. kako slijedi:

|  |  |  |  |  |
| --- | --- | --- | --- | --- |
| Potpuno digitalni linearni akcelerator s višelističnimkolimatorom (MLC) i najmanje dvije fotonske energije s filterom za izravnavanje (WFF) i najmanje jedna fotonska energija bez filtera za izravnavanje (FFF) za provođenje 3D konformalne radioterapije (3DCRT), jakosno modulirane radioterapije (IMRT), volumetrijski modulirane lučne radioterapije (VMAT) i slikovno vođene radioterapije (IGRT), i najmanje četiri elektronske energije za tehnike zračenja elektronima, i pripadna oprema (min.2fVMAT linearni akcelerator) | komplet | 1 | Elekta Solutions AB | Infinity |
| Potpuno digitalni linearni akcelerator s višelističnimkolimatorom (MLC) i najmanje jednom fotonskom energijom za provođenje 3D konformalne radioterapije (3DCRT), jakosno moduliraneradioterapije (IMRT), volumetrijski modulirane lučneradioterapije (VMAT) i slikovno vođene radioterapije (IGRT) i pripadna oprema ***(min.1fVMAT linearni akcelerator)*** | komplet | 1 | Elekta Solutions AB | Harmony |
| HDR BRAHITERAPIJA ZA KBC SESTRE MILOSRDNICE | komplet | 1 | ELEKTA SOLUTIONS AB / NUCLETRON B.V. | Flexitron® HDR i Oncentra Brachy |

C5.1. R2-I1 Nabava opreme za prevenciju, dijagnostiku i liječenje osoba oboljelih od raka

Izazov


Planira se unaprijediti sustav zdravstva na području prevencije liječenja i dijagnostike raka. U Hrvatskoj organizirano je pet radioterapijskih ustanova u četiri regionalna centra. Radioterapijski centri organizirani su u znanstveno-nastavnim ustanovama zbog kompleksnosti planiranja i provođenja radioterapijskog liječenja koje provodi radioterapijski tim. Radioterapijski centri su idealno distribuirani tako da na najkvalitetniji način pokrivaju potrebe za radioterapijom onkoloških bolesnika iz svih regija u Hrvatskoj. Osječki centar za Slavoniju i Baranju, splitski za južnu Hrvatsku, riječki za Istru, Kvarner i Gorski kotar a zagrebački centri za središnju Hrvatsku i grad Zagreb. U Hrvatskoj u funkciji je 15 linearnih akceleratora što nas svrstava u zemlje Europe koje su ispodprosječno opremljene (3,5 uređaja na milijun stanovnika), dok je europski prosjek 5,3 uređaja na milijun stanovnika. Prosječna starost linearnih akceleratora u Hrvatskoj je 9 godina (raspon 3-18 950 godina). Primjena suvremenih radioterapijskih tehnika na većini linearnih akceleratora u Hrvatskoj nije moguća.

Cilj

Cilj je osigurati optimalnu terapiju svim onkološkim bolesnicima u Hrvatskoj bez čekanja na liječenje, korištenjem modernih radioterapijskih tehnika u cilju optimalne iskorištenosti opreme i kontrole kvalitete radioterapijskog procesa te na taj način poboljšati kvalitetu usluga i poboljšati zdravstvene ishode kod liječenja onkoloških pacijenata.

Minimalni uvjeti u pogledu prostora, radnika i medicinsko-tehničke opreme definirani su Pravilnikom o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti ( NN broj 61/11, 128/12, 124/15 ).

Projektna dokumentacija obuhvaća prizemlje zgrade B Klinike za tumore na cca. 800 m2 bruto površine na način da se radovi mogu odvijati u 2 faze; tj. da se svaki „bunker“ može nezavisno urediti i pustiti u rad.



# Opseg isporuke

U nastavku se daje opis opsega usluga koje se očekuju u okviru realizacije ugovora, odnosno svih njegovih aktivnosti koje će biti predmet izvršenja usluga koje su predmet nabave. Opisani opseg ne predstavlja sveukupnost traženih usluga već Ponuditelj, odnosno projektant treba izvršiti kompletne potrebne pripreme i aktivnosti po sistemu obračuna „ključ u ruke“ u skladu sa opisom i objašnjenjima iz ovog DONa, pravilima struke i važećim zakonima.

U postojeće „bunkere" potrebno je smjestiti linearne akceleratore: Elekta infinity i Elekta harmony te osigurati adekvatni, prema uputama proizvođača formiranoi, prostora za brahiterapiju (Elekta Flexitron). Prostor treba biti projektirani i zaštićen prema izrađenom elaboratu zaštite od ionizirajućeg zračenja koji će odabrani Ponuditelj dobiti na uvid kao i snimke postojećeg stanja instalacija.

U cijenu uračunati i komunikaciju sa isporučiocima opreme odnosno prilagodbu prostora odabranoj opremi te usklađenje sa elaboratom zaštite od ionizirajućeg zračenja.

Svi glavni projekti moraju biti usklađeni sa važećim normama i propisima.

SADRŽAJ PROJEKTNE DOKUMENTACIJE

1. Arhitektonski projekt

- Provjera stvarnog stanja prostora na etaži

- Izrada idejnog rješenja

- lteracije sa korisnikom

- Izrada glavnog projekta sa troškovnikom

2. Projekt strojarskih instalacija

- Izrada glavnog projekta sa troškovnikom

- lteracija sa korisnikom

(Projektom su obuhvaćane načelne sheme automatike)

3. Projekt Elektro instalacija

- Izrada glavnog projekta sa troškovnikom

- lteracija sa korisnikom

4. Projekt instalacija vodovoda i odvodnje

- Izrada glavnog projekta instalacija jake i slabe struje sa troškovnikom

- Izrada projekta vatrodojave

- lteracija sa korisnikom

5. Elaborat zaštite od požara

6. Elaborat zaštite na radu

Napomene:

* Idejnim projektom treba obuhvatiti sve dijelove građevine uključivo premještanje i zaštitu eventualnih postojećih instalacija i izvedbu novih instalacija. Od vlasnika infrastrukture i Naručitelja treba prikupiti podatke o nadzemnim i podzemnim instalacijama, iste ucrtati u projektne situacije, te ishoditi posebne uvjete gradnje i napraviti procjenu troškova. Za Idejni projekt Projektant treba ishoditi suglasnost Naručitelja.
* Na bazi Glavnih projekata Projektant treba izraditi tehničke podloge za izradu Dokumentacije za nadmetanje za izvođenje radova po uputi Naručitelja. Podloga za Dokumentaciju za nadmetanje potrebno je izraditi i predati u dva primjerka u papirnatom obliku i dva istovjetna primjerka na CD-u.
* Pri izradi projektne dokumentacije treba se pridržavati svih zakona, propisa i pravilnika koji vrijede do dana potpisa Ugovora. Ukoliko za neke objekte i zahvate ne postoji domaći propis i upute, Projektant će dogovorno s Naručiteljem primijeniti inozemne smjernice i propise koji obrađuju predmetno područje.
* Pri izradi svih dijelova projekta Projektant je obavezan primjenjivati:
  + Važeće Opće tehničke uvjete primjenjive za svaki od dijelova projekta,
  + Važeće Tehničke uvjete primjenjive za svaki od dijelova projekta
  + Razraditi posebne tehničke uvjete za sve radove i materijale za koje se ne primjenjuju gore navedeni tehnički uvjeti.
* Projektant je odgovoran za kompletnost i usklađenost projekta, racionalnost, izvodljivost, tehničku ispravnost predloženih rješenja te računsku točnost proračuna i izmjera kao i troškovnika. Projektant je odgovoran za poštivanje svih i propisa koji su relevantni za izradu projekata.
* Tijekom izrade projekta, projektant je obvezan pravovremeno izvještavati ovlaštenu osobu naručitelja o svim aktivnostima i fazama razrade projekta kako bi se eventualne primjedbe pravovremeno otklonile. Za pojedine ključne faze projekta projektant treba prethodno dobiti odobrenje naručitelja.
* Naručitelj zadržava pravo primjedbi i sugestija na pojedina projektna rješenja, kompletnost i nivo razrade projekta, a projektant se obvezuje postupiti po svim opravdanim primjedbama naručitelja bez prava na dodatnu naknadu
* Projektni zadatak predstavlja koncept traženih radova i usluga i kao takav služi kao osnova za projektiranje. Izmjene u odnosu na projektni zadatak su moguće (tehnički bolja rješenja ili tijek upravnog postupka) te će ih naručitelj i projektant definirati tijekom izrade projekata.
* Projektant predaje Naručitelju kompletnu projektnu dokumentaciju u četiri uvezane kopije u papirnatom obliku, te u dva primjerka u digitalnom obliku na CD-u (jedan u DWG ili drugom izvornom formatu, a jedan u PDF formatu)

1. Rok izvršenja usluge i način plaćanja

Odabrani ponuditelj će biti osobito dužan za cijelo vrijeme trajanja Projekta postupati prema uputama i zadacima Naručitelja i proaktivno međusobno surađivati u koordinaciji s ostalim izvršiteljima usluga angažiranim na realizaciji projekta, koji će se pojaviti u okviru provedbe drugih projektnih aktivnosti, s ciljem postizanja što veće kvalitete projekta i što kraćih rokova izrade uz obvezno poštivanje rokova provedbe pojedinih projektnih aktivnosti te krajnjeg roka završetka projekta.

Izvršenje usluga počinje u roku od 7 kalendarskih dana od dana izdavanja Naloga za početak izvršenja usluga od strane ovlaštenika Naručitelja.

Ukupno očekivano trajanje izvršenja usluga projektiranja je 30 kalendarskih dana.

Ugovor se sklapa na 6 mjeseci.

Plaćanje obavljenih Usluga će se vršiti temeljem okončane situacije izvršitelja usluge (1 račun).